**ปัง!! ปัง! ตู้ม!!!**

เสียงที่เกิดจากการจลาจลปะปนไปกับเสียงกรีดร้องของผู้คนสนั่นไปทั่วทั้งเมือง ประชาชนต่างปล้นระดมชิงทรัพย์รวมไปถึงเสบียงอาหาร ผู้คนที่ไร้หนทางจะสู้ทำได้เพียงแค่หนีความตาย บ้างก็ยอมที่จะตายๆจากโลกที่เลวร้ายนี้ไปซะ เพราะนอกจากการจลาจลที่เกิดจากมนุษย์แล้ว สาเหตุของการเกิดจลาจลครั้งนี้นั่นแหละ ที่เป็นภัยร้ายเสียยิ่งกว่า และมันก็คือ....

“กรี๊ดดดดด!! พวกมันมาแล้ว หนีไปซะลูก!!!” หญิงสาววัยกลางคนกรีดร้องเสียงดังลั่น ก่อนจะผลักลูกชายของตัวเองให้วิ่งหนีไป เด็กน้อยลนลานทำตัวไม่ถูก จนผู้เป็นแม่ต้องหันมาย้ำเสียงดังอีกครั้ง

“เร็วสิ แม่บอกให้หนีไ... กรี๊ดดดดดดดด!!!” เสียงแหลมกรีดร้องออกมาสุดเสียงโดยที่ไม่ทันได้พูดจบ เพราะร่างของผู้เป็นแม่นั้น กลับโดนเจ้า *‘สิ่งมีชีวิตประหลาด’* แทงที่กลางท้องจนทะลุ ก่อนที่มันจะฉีกร่างนั้นจนไม่เหลือเคล้าโครงเดิมของมนุษย์ เลือดสีแดงฉานพุ่งกระฉูดออกมาสาดกระเซ็นเต็มพื้นดินที่แห้งกรัง และทุกอย่างเหล่านั้น เด็กน้อยได้มองเห็นด้วยตาของตัวเองทั้งหมด

“มะ...แม่ครับ” เด็กน้อยเอ่ยเสียงสั่น จังหวะนั้นเองที่สัตว์ประหลาดสังเกตเห็น มันเปลี่ยนเป้าหมายเตรียมพุ่งใส่เด็กชายตัวน้อย นาทีนั้นเขารู้แล้วว่าจะต้องรีบหนีตามคำสั่งสุดท้ายของแม่ แต่ทันทีที่เขาหันหลัง เขากลับสะดุดหกล้ม และแม้จะพยายามลุกขึ้นยืนยังไง ขาที่สั่นด้วยความหวาดกลัวนั่นก็ไร้ซึ่งเรี่ยวแรงที่จะพาร่างนี้หนีไป เด็กน้อยได้แต่เขยิบถอยหลังด้วยความหวาดกลัวต่อเจ้าสัตว์ประหลาด น้ำตาเอ่อร้นออกมาอาบใบหน้า หัวใจของเขาเต้นถี่ระรัว รับรู้ว่าในอีกไม่ช้าเขาคงจะต้องกลายเป็นเหยื่อของมันแน่ๆ เขาจึงหลับตาปี๋ เตรียมรับความตายที่กำลังจะมาถึง

แม่ครับ.... ผมขอโทษที่หนีไปไม่ได้

ปัง!!

“กร๊าซซซซซ!!” เสียงปีศาจตัวนั้นกรีดร้อง เสียงแหลมของมันราวกับจะทำให้แก้วหูแตกออกได้ เด็กน้อยลืมตาขึ้นช้าๆอย่างหวาดหวั่น ร่างของสัตว์ประหลาดร้ายตัวนั้นกำลังดีดดิ้นอยู่กับพื้นด้วยความเจ็บปวดทรมาน แต่ไม่ทันที่มันจะลุกขึ้นมาอีกครั้ง หัวของมันก็โดนกระทืบจนกระโหลกแหลก เลือดสีแดงสาดกระเซ็นเปรอะไปทั่วใบหน้าของเด็กน้อย สมองที่กระจุยกระจายรวมไปถึงกล้ามเนื้อที่หลุดออกมาและกลิ่นเหม็นเน่า ทุกๆอย่างทำให้เขาต้องอาเจียนออกมาเดี๋ยวนั้น

“พระเจ้า ช่วยเราไว้สินะ” เด็กน้อยเช็ดปากแล้วพึมพำออกมาเมื่อรู้ว่าตัวเองปลอดภัย เขานึกขอบคุณแด่พระผู้เป็นเจ้า แต่คำพูดนั้นกลับดูแสนอ่อนแอสำหรับ ‘ใครอีกคน’ จนต้องหลุดหัวเราะออกมาอย่างขบขัน

**“พระเจ้าอะไรนั่นมันไม่มีจริงหรอกไอ้หนู! บนโลกนี้สิ่งที่ช่วยชีวิตแกได้มีแต่มือเท้าของแกเองเท่านั้นแหละ!!**